**Ministru kabineta noteikumu projekta “Grozījums Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ekonomikas ministrijas iniciatīva.
2. Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai pielikuma 92.punkts (apstiprināts ar 2016.gada 3.maija Ministru kabineta rīkojumu Nr.275)
3. Ģimenes valsts politikas pamatnostādnes 2011. – 2017.gadam (apstiprinātas ar Ministru kabineta 2011.gada 18. februāra  rīkojumu Nr. 65).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Situācijas apraksts**Valsts atbalsta programmas realizācijā ir iesaistījušās visas hipotekārajā kreditēšanas tirgū nozīmīgākās komercbankas, tostarp organizējot intensīvas reklāmas kampaņas. Kā norādīts Informatīvajā ziņojumā programmai ir būtiska ietekme uz hipotekārās kreditēšanas tirgu kopumā. 2016. gada I ceturksnī mājokļu galvojumu īpatsvars, salīdzinot pret 2015. gada IV ceturksni pieauga par 35 %, turpretim, piemēram, 2015. gada III ceturksnī, salīdzinot ar 2015. gada II ceturksni, pieauga par 43 %. 2015. gada IV ceturksnī mājokļu galvojumi ir piesaistīti trešajai daļai jeb 33% no jauna izsniegto kredītu apjoma mājokļa iegādei, remontam un rekonstrukcijai, savukārt 2016. gada I ceturksnī – 50% no kopējo aizdevumu skaita. Tāpat pieaugošais piešķirto galvojumu skaits varētu būt izskaidrojams arī ar Ministru kabineta 2015. gada 3. novembra noteikumos Nr.626 “Grozījumi Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” ietverto regulējumu, kas ieviesa samazinātu valsts nodevas likmi nekustamajam īpašumam, kas iegūts, izmantojot normatīvajos aktos paredzēto valsts sniegto palīdzību dzīvojamās telpas iegādei vai būvniecībai. **II Programmas apguve un finansējuma izlietojums**Uz 2016.gada 31.augustu kopumā atbalstītas 3160 ģimenes par 20.7 milj.*euro*. Kopējais ar galvojumiem atbalstīto aizdevumu portfelis ir 181,84 milj.*euro*. Programmas kopējais finansējums ir sasniedzis 4 414 730 *euro*. Programmas multiplikators 4 dod iespēju piešķirt mājokļu galvojumus par kopējo summu 17 658 920 *euro*. Minētais apjoms galvojumu piešķiršanā 2016.gada 13.jūlijā ir jau pilnībā sasniegts un pieejamais finansējums apgūts.Ja no līdzekļiem neparedzētiem gadījumiem tiks piešķirti 2,5 milj *euro,* tad programmas darbība varēs turpināties līdz 2016.gada decembra vidum. Tādējādi, ja mēneša apguve nepārsniedz 2 milj. *euro* mēnesī, papildus finansējums 612 629 *euro* (kas noteikts līdz ar 2016. gada 28. jūnija sēdē apstiprināto protokollēmumu Ekonomikas ministrijas informatīvajam ziņojumam “Par mājokļu atbalsta programmas turpmāko darbību”) būs nepieciešams oktobrī/novembrī, lai nodrošinātu programmas darbību decembra otrajai pusei. Ja apguve no septembra sasniedz 2 milj. *euro* mēnesī vai vairāk, papildus finansējums var būt nepieciešami jau novembra beigās. **III Turpmāk plānotais finansējums**Mājokļu atbalsta programmas turpmākā darbība 2017.gadā un turpmākajos gados ir apdraudēta zemāk minēto iemeslu dēļ:* neveicot izmaiņas līdzšinējā tiesiskajā regulējumā, plānots, ka 2017.gadam mājokļu atbalsta programmas nodrošināšanai papildus nepieciešamais finansējums būs 8,5 milj. *euro*. Vienlaikus tiek prognozēts, ka plānotie ienākumi no termiņuzturēšanās atļaujām būs 2,2 milj. *euro.* Ievērojot minēto, šobrīd var secināt, ka ar plānoto finansējumu no termiņuztrurēšanās atļaujām nav iespējams nodrošināt galvojumu izsniegšanu visām personām 2017.gadam;
* viens no motivējošiem faktoriem, kādēļ personas izmanto mājokļu atbalsta programmu ir vēlme saņemt Ministru kabineta 2015. gada 3. novembra noteikumos Nr.626 “Grozījumi Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” ietverto atvieglojumu attiecībā uz valsts nodevu par īpašuma nostiprināšanu zemesgrāmatā.

Ievērojot minēto, ir izstrādāts Ministru kabineta noteikumu projekts “Grozījumi Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”” (turpmāk – Noteikumu projekts), kas paredz, ka personai, kas nekustamo īpašumu iegūst, izmantojot normatīvajos aktos noteikto valsts sniegto palīdzību dzīvojamās telpas iegādei vai būvniecībai un ar kuru kopā dzīvo **un kuras apgādībā ir trīs nepilngadīgi bērni vai vairāk**, valsts nodevu par īpašuma tiesību uz pirmo nekustamo īpašumu nostiprināšanu zemesgrāmatā šo noteikumu 5.1. apakšpunktā minētajos gadījumos nosaka šādā apmērā:7.1 1. 0,5 % no nekustamā īpašuma vērtības (*euro*), ja nekustamā īpašuma vērtība nepārsniedz 100 000 *euro*;7.1 2. 500 *euro*plus 2 % no nekustamā īpašuma vērtības, kas pārsniedz 100 000 *euro*.Līdz ar grozījumiem tiek noteikti divi kritēriji, kuriem jāizpildās, lai saņemtu atvieglojumu attiecībā uz valsts nodevu par īpašuma tiesību uz pirmo nekustamo īpašumu nostiprināšanu zemesgrāmatā, proti:1. tas tiek piemērots personām, kuras saņem normatīvajos aktos noteikto valsts sniegto palīdzību dzīvojamās telpas iegādei vai būvniecībai un
2. ar personu kopā dzīvo un tās apgādībā ir trīs nepilngadīgi bērni vai vairāk.

Attiecīgi 2017.gada valsts budžetā tiks paredzēts finansējums 4,483 800 *euro* mājokļu atbalsta programmai, kas tiks kompensēti ar papildus plānotiem ieņēmumiem no nekustamā īpašuma reģistrācijas 1 un 2 bērnu ģimenēm (precīzāku aprēķinu skatīt pie III sadaļas). Saskaņā ar likuma „Par nodokļiem un nodevām” 11. panta otro daļu valsts nodeva, cita starpā, ir maksājama par valsts sniegto nodrošinājumu, konkrēti, par īpašuma tiesību un ķīlas tiesību nostiprināšanu zemesgrāmatā. Vienlaikus minētā likuma 1. panta 2. punktā sniegts jēdziena „valsts nodeva” skaidrojums, nosakot, ka valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Ievērojot minēto, valsts nodevas maksāšanas pienākums, tāpat kā nodokļa maksāšanas pienākums, ir publiski tiesisks, kas tiek noteikts individuāli, proti, nostiprinājuma lūguma izskatīšanas laikā, izvērtējot konkrētās personas pienākumu maksāt valsts nodevu un tās apmēru, ņemot vērā dažādu faktisko apstākļu pārbaudi (*sk. salīdz. Augstākās tiesas Senāta 2011. gada 14. novembra spriedums lietā SKA-490/2011[[1]](#footnote-1)*). Ievērojot minēto, Noteikumu projektā minētais regulējums būs piemērojams attiecībā uz tiem gadījumiem, kad nostiprinājuma lūgums īpašuma tiesību nostiprināšanai tiek iesniegts sākot ar regulējuma spēkā stāšanās dienu. Jāatzīmē, ka regulējums attiecināms uz valsts sniegtās palīdzības dzīvojamās telpas iegādei vai būvniecībai ietvaros iegūtu pirmo nekustamo īpašumu. Nereti ar vienu pirkuma līguma priekšmetu tiek iegūts gan dzīvokļa īpašums un tā sastāvā ietilpstošā kopīpašuma domājamā daļa no dzīvojamās mājas, gan domājamā daļa no atsevišķā nodalījumā ierakstītās nedzīvojamās telpu grupas, piemēram, pazemes autostāvvietas, gan arī kopīpašuma domājamā daļa no zemes, uz kuras atrodas dzīvojamā māja. Šādā gadījumā samazinātā valsts nodevas likme piemērojama pirmajam (jeb vienam no) nekustamajam īpašumam, piemēram, dzīvokļa īpašumam, kas tiek iegūts valsts atbalsta ietvaros.  |
| 3. | Projekta izstrādē iesaistītās institūcijas | Nav attiecināms. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  4, 483 800 | 4, 483 800 |  4, 483 800 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  4, 483 800 | 4, 483 800 |  4, 483 800 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  +4,483 800 |  +4,483 800 |  +4,483 800 |
| 3.1. valsts pamatbudžets |  0 |  0 |  +4,483 800 |  +4,483 800 |  +4,483 800 |
| 3.2. speciālais budžets |   |  0 |  0 |  0 |  0 |
| 3.3. pašvaldību budžets | 0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |   |  0 |  0 |  0 |
|   |  0 |  0 |  0 |
|   |  0 |  0 |  0 |
| 5. Precizēta finansiālā ietekme: | 0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav iespējams noteikt precīzu ietekmi uz valsts budžetu, jo personu, kuras nekustamo īpašumu iegādājas valsts sniegtās palīdzības dzīvojamās telpas iegādei vai būvniecībai ietvaros, skaits var mainīties, ņemot vērā to, ka 1 un 2 bērnu ģimenēm vairs netiks noteikts samazināts valsts nodevas apmērs par īpašuma tiesību uz pirmo nekustamo īpašumu nostiprināšanu zemesgrāmatā. Provizoriskie aprēķini:* Plānotais nepieciešamais finansējums: 6 683 800 *euro*
* Plānots, ka 2017.gadā tiks izsniegti aptuveni 5300 galvojumi.

Līdz šim 3 un vairāk bērnu ģimenēm tika piešķirti aptuveni 6% no kopējo izsniegto galvojumu skaita.Plānotais ģimeņu skaits (1 un 2 bērnu ģimenes), kurām valsts nodevas atlaide vairs netiks piešķirta – 4982.Vidējā aizdevumu summa 53 000 euro, vidējā darījuma summa, no kuras tiek rēķināts valsts nodevas atlaides apmērs nekustamā īpašuma reģistrācijai zemesgrāmatā – 60 000 *euro*.Valsts nodevas atlaide pie darījuma summas 60 000 *euro* ir 900 *euro*.**4982 (darījumu skaits) x 900 *euro* (papildus valsts budžeta ieņēmumi vidēji no viena darījuma) = 4, 483 800 *euro* gadā**Papildus finansējums, kas būs nepieciešams tiks iegūts no papildus ieņēmumiem no maksājumiem par termiņuzturēšanās atļaujām. Plānotie ienākumi – 2,2 milj. *euro*. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpilde notiks esošo valsts institūciju ietvaros. Ar nekustamiem īpašumiem saistīto tiesību nostiprināšanu veic zemesgrāmatu nodaļas. Noteikumu projektu izpilde tiks īstenota, zemesgrāmatu nodaļas tiesnešiem piemērojot Noteikumu projektu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts funkcijas un uzdevumi netiek paplašināti vai sašaurināti. Saistībā ar Noteikumu projekta izpildi jaunas institūcijas netiek radītas. Noteikumu projekta izpildi var nodrošināt esošo institūciju ietvaros ar pieejamiem resursiem. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Iesniedzējs:

Ministru prezidenta biedrs,

Ekonomikas ministrs Arvils Ašeradens

Vīza:

Valsts sekretārs J.Stinka

13.09.2016, 11:00

1570

D.Vītola

67013041, Dace.Vitola@em.gov.lv

1. http://at.gov.lv/files/uploads/files/archive/department3/2011/490-ska-2011.doc [↑](#footnote-ref-1)